ສອງພັກໃຫຍ່ອິສລາມ ຊະນະຄະແນນ ສອງສ່ວນສາມ ໃນການເລືອກຕັ້ງ ຮອບສອງຢູ່ອີຈິບ
ການ​ເລືອກ​ຕັ້ງ​ຮອບ​ທີ່​ສາມ ຈະ​ກວມ​ເອົາ​ທັງ​ເກົ້າ​ແຂວງນັ້ນ ຈະ​ຈັດ​ຂຶ້ນ​ໃນ ຕົ້ນ​ເດືອນ​ມັງກອນ​ປີ​ໜ້າ​ນີ້.
ສອງພັກໃຫຍ່ອີສລາມ ໄດ້ຊະນະສອງສ່ວນສາມຂອງຄະແນນສຽງໃນການເລືອກຕັ້ງຮອບ ສອງເອົາສະມາຊິກສະພາຜູ້ແທນ ທ່ານ Abdel-Moez Ibrahim ຫົວໜ້າຄະນະກໍາມາທິການເລືອກຕັ້ງ ໄດ້ປະກາດຜົນ ການເລືອກຕັ້ງຮອບສອງຂອງທັງໝົດສາມຮອບ ທີ່ຈັດຂຶ້ນເມື່ອວັນທີ່ 14-15 ເດືອນນີ້ທີ່ ຕິດຕາມມາດ້ວຍການເລືອກຕັ້ງຂັ້ນຕັດສິນຊີ້ຂາດ ໃນອາທິດນີ້ ການປ່ອນບັດເລືອກ ຕັ້ງຮອບສອງແມ່ນມີຂຶ້ນໃນເກົ້າແຂວງ ແລະທ່ານຫົວໜ້າກໍາມາທິການເລືອກຕັ້ງກ່າວວ່າ ມີຄົນມາປ່ອນບັດຫລາຍເຖິງ 65 ເປີເຊັນ ການເລືອກຕັ້ງຮອບທີ່ສາມ ຈະກວມເອົາທັງເກົ້າແຂວງນັ້ນ ຈະຈັດຂຶ້ນໃນ ຕົ້ນເດືອນມັງ ກອນປີໜ້ານີ້ ການເລືອກຕັ້ງເອົາ ສະພາສູງທີ່ມີອໍານາດໜ້ອຍກວ່ານັ້ນ ຈະເລີ່ມຕົ້ນໃນ ທ້າຍເດືອນມັງ ກອນ ແລະຈະສິ້ນສຸດລົງໃນເດືອນມີນາ ຊຶ່ງຫລັງຈາກນັ້ນສະພາຈະຮ່າງລັດຖະທໍາມະນູນ ສະບັບໃໝ່ຂຶ້ນມາ